L 104/62 Den Europæiske Unions Tidende 8.4.2004 KOMMISSIONENS FORORDNING (EF) Nr. 657/2004 af 7. april 2004 om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter (1), senest ændret ved Kommissionens forordning (EF) nr. 101/2004 (, særlig artikel 20, og ud fra følgende betragtninger: (1) — I henhold til artikel 20 i forordning (EF) nr. 2368/2002 kan listen i bilag II over deltagende parter i Kimberley- processens certificeringsordning ændres. (2) — Formandskabet for Kimberley-processens certificerings- ordning har i meddelelse af 1. april 2004 forelagt en ajourført liste over de deltagende parter. Ajourføringen af listen består i, at Singapore tilføjes som deltagende part, mens Libanon fjernes fra listen. Bilag II skal derfor ændres i overensstemmelse hermed — UDSTEDT FØLGENDE FORORDNING: Artikel 1 Bilag II til forordning (EF) nr. 2368/2002 erstattes af teksten i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. april 2004. () EFT L 358 af 31.12.2002, s. 28. () EUT L 15 af 22.1.2004, s. 20. På Kommissionens vegne Christopher PATTEN Medlem af Kommissionen